open-index/open-wikipedia-markdown huggingface dataset:
Guava

**Guava** eli **hedelmäguava** (*Psidium guajava*) on myrttikasveihin (*Myrtaceae*) lukeutuva pensas tai pienehkö trooppinen puu, joka kasvaa luonnostaan Karibialla, Väli- ja Etelä-Amerikassa. Guavapuu kasvaa luonnossa 20 metrin korkuiseksi, hedelmätarhoissa se jää yleensä kymmenmetriseksi. Sen kaarna on sileää ja kuparinväristä. Hilseillessään se paljastaa alla olevan vihreän jälsikerroksen.

Guavan päärynänmuotoinen hedelmä on ihmisravinnoksi sopiva. Se on halkaisijaltaan noin 3–10 cm. Hedelmän väri vaihtelee vaaleanvihreästä keltaiseen ja joillakin lajikkeilla jopa voimakkaan punaiseen. Hedelmällä on voimakas tuoksu, ja se maistuu samanaikaisesti happamalta ja makealta.

## Viljely ja käyttö

Monissa trooppisissa maissa viljellään guavaa. Hedelmän voi syödä sellaisenaan. Guavan lehdistä ja hedelmistä valmistetaan myös teetä, jota käytetään hoitona vatsavaivoihin.

Guavaa voi myös viljellä Suomessa huonekasvina, jolloin kaupasta ostetun hedelmän siemeniä kylvetään kukkamultaan isoon reikäpohjaiseen kukkaruukkuun valoisalle paikalle. Kastellaan säännöllisesti, mutta mullan annetaan kuivahtaa kastelukertojen välillä. Kesäisin sitä voi pitää ulkona suojaisassa paikassa tai parvekkeella, mutta kylmää se ei kestä. Kukkii ja tuottaa hedelmää 2-3 vuodessa.

Guava sisältää runsaasti C-vitamiinia, jopa 228 mg sataa grammaa kohden. Täten yksi keskikokoinen guava, joka painaa n. 55 g, sisältää 126 mg C-vitamiinia, joka on 209 % suositellusta 60 mg:n päivän saantisuosituksesta.

## Lähteet

## Aiheesta muualla
* Fineli: Guavan ravintosisältö 
*Kassu – Kasvien suomenkieliset nimet: Hedelmäguava eli guava (''Psidium guajava'')
*ITIS: ''Psidium guajava'' 
*United States Department of Agriculture (USDA): ''Psidium guajava'' 
*Flora of China: ''Psidium guajava''
Blue Shadow

**Blue Shadow** on Natsumen kehittämä ja Taiton vuonna 1991 NESille julkaisema sivuttain vierivä toimintapeli. *Blue Shadow* julkaistiin alun perin Japanissa nimellä **KAGE**. "Kage" on japania ja tarkoittaa "varjoa" (eng. "shadow"). Euroopassa pelin julkaisemisen aikaan vallitsevien ninjutsua ja väkivaltaisia itämaisia itsepuolustuslajeja koskevien ohjesääntöjen vuoksi peli nimettiin *Blue Shadowiksi* näissä maissa. Muualla peli tunnetaan nimellä **Shadow of the Ninja**. Pelaajan tavoitteena on pelastaa maailma pahan keisarin alaisuudesta voittamalla järjestyksessä etenevien kenttien viholliset, ja lopulta itse keisarin. Peli tukee korkeintaan kahden pelaajan yhtäaikaista pelaamista.

## Juoni
Pelin tapahtumat sijoittuvat vuoteen 2029. Paha, sortava keisari Garuda on ottanut New York Cityn valtaansa ja aiheuttanut monien ihmisten kuoleman. Vastaus sortoa vastaan ovat kaksi 'varjoa' (tai ninjaa), nimiltään Hayate ja Kaede, jotka nousevat Garudaa vastaan pysäyttääkseen tämän.

## Pelaaminen

Pelaaja voi valita toisen kahdesta ninjasta: miehen (siniasuinen Hayate) tai naisen (puna-asuinen Kaede). Kumpikin ninja voi juosta, hyökätä, hypätä, kyykistyä ja roikkua kaiteista. Molemmat ninjat aloittavat pelin aseenaan lyhyt miekka, mutta kussakin kentässä on aselaatikoita, joista saa uusia aseita. Laatikoiden sisältö voi myös tehostaa miekkaa tai lisätä pelaajan elinvoimaa. Pelaajan elinvoimamittari hupenee kuiluun pudotessa tai jos pelaaja saa viholliselta osuman. Mikäli pelaaja menettää kaiken elinvoimansa, hänellä on mahdollisuus jatkaa peliä viisi kertaa. Kahden pelaajan yhtäaikaisessa pelissä jatkomahdollisuudet on jaettu kahden pelaajan kesken.

## Aiheesta muualla
* ''Shadow of the Ninja'' classicgaming.com-sivustolla
Pappeus (mormonismi)

**[[Mormonismi|Myöhempien aikojen pyhien liikkeessä]]**  **pappeus** katsotaan erääksi Kristuksen kirkon tunnusmerkeistä. Kristuksen kirkolla täytyy olla pappeus, jonka alkuperä on Jumalassa. Pappeuden valtuus liittyy pyhien toimitusten suorittamiseen, kuten kasteiden ja konfirmaatioiden sekä muiden siunaamistoimitusten suorittamiseen. Pyhät toimitukset ovat mormonismin mukaan päteviä vain, mikäli niiden toimittajalla on pappeuden valtuus. Pappeuden valtuus liittyy myös erilaisiin kirkon johtotehtäviin, joihin kutsuttavilta vaaditaan pappeus.

Mormonismin perustajan Joseph Smithin mukaan Jeesus Kristus toi maan päälle pappeuden täyteyden ja antoi sen perustamalleen kirkolle. Kirkon luopuessa totuudesta myös pappeuden valtuus hävisi, mutta Jumala palautti sen ennen Kristuksen kirkon järjestäytymistä vuonna 1830.   
 
Mormonismissa pappeuden saa kätten päälle panemisen kautta. Pappeuden voi antaa vain ihminen, jolla itsellään on pappeuden valtuus. Kukaan ei voi antaa toiselle korkeampaa pappeuden valtuutta kuin hänellä itsellään on. Mormonismissa pappeus jakautuu kahteen erilaiseen asteeseen: alempaan Aaronin pappeuteen ja korkeampaan Melkisedekin pappeuteen. Joskus mainitaan kolmaskin aste, patriarkaalinen pappeus, mutta tätä pidetään yleensä vain Melkisedekin pappeuden erikoistapauksena.

Myöhempien Aikojen Pyhien Jeesuksen Kristuksen kirkossa eli MAP-kirkossa pappeus annetaan vain miespuolisille jäsenille.  Alempaan pappeuden virkaan voidaan asettaa jäsen, joka katsotaan moraalisesti riittävän arvolliseksi, sen vuoden alusta, jona hän saavuttaa 12 vuoden iän. Asettavan varallisuudella ja yhteiskunnallisella asemalla ei myöskään ole merkitystä. Vuodesta 1978 kirkko on vihkinyt papeiksi kaikkiin rotuihin kuuluvia ihmisiä, tätä ennen mustaihoiset oli rajattu pappeuden ulkopuolelle. MAP-kirkossa yleinen pappeus on pitkälle toteutettu.

## Aaronin ja Melkisedekin pappeuden virat
The Defeat of Satan

**The Defeat of Satan** on norjalaisen black metal -yhtye Antestorin vuonna 2003 julkaistu kokoelmalevy, joka koostuu yhtyeen kahdesta ensimmäisestä demosta, *Despairista* (1993) ja *The Defeat of Satanista* (1991). Demojen materiaali miksattiin ja masteroitiin uudelleen ennen julkaisua. Momentum Scandinavia -levy-yhtiö otti albumista 999 kappaleen painoksen, joka on nykyään loppuunmyyty.

## Yleiskatsaus
*Despair*-demon kappaleiden tyyli on alakuloista ja surumielistä death/doom metalia ja lähellä Martyrium-albumin musiikillista linjaa. Monet pitävät kuitenkin *Despairia* yhtyeen synkimpänä ja uhkaavimpana levytyksenä. Alun perin demon julkaisi Strawberry Records ja painos oli 600 kappaletta. *Despair*-demon viimeinen kappale *Jesus, Jesus Ver Du Hjå Meg* on coveri vanhasta norjalaisesta hautajaisvirrestä. Martyriltä (Kjetil Molnes) kuullaan demolla hyvin matalan death metal -murinan lisäksi surumielistä puhdasta laulua. Yhtyeen muusta tuotannosta poiketen *Despairin* kappaleilla on Gardin (Vegard Undal) basso miksattu erityisen kuuluvasti etualalle. Demolla on folk-henkistä introa ja hautajaisvirsicoveria lukuun ottamatta vain vähän Vemodin (Lars Stokstad) kosketinsoitinkuvioita.

*The Defeat of Satan* -demo on levytetty ajalla, jolloin yhtyeen nimi oli Crush Evil, siten demon materiaali eroaakin huomattavasti yhtyeen muusta tuotannosta: tyyliltään *The Defeat of Satan* on alkeellista thrash metalia death metal -laululla. Kappaleet ovat kestoltaan lähes kymmenminuuttisia. Demo päättyy industrial-henkiseen outroon *Knus Ondskapen*.

Sanoitusten keskeisinä teemoina demoilla ovat pahat voimat, niiden vaikutuksesta varoittaminen ja, kuten albumin nimestä voi päätellä, saatanan kukistuminen. Demot on äänitetty ajalla, jolloin oli menossa black metal -musiikin tärkein kehityskausi. Joidenkin mielestä sanat ovatkin yhtyeen kannanotto kyseisen tyylin ideologiaa kohtaan.

## Yhtyeen kokoonpano albumilla
* Martyr (Kjetil Molnes) – laulu
* Armoth (Svein Sander) – rummut
* Gard (Vegard Undal) – basso
* Vemod (Lars Stokstad) – kitara, kosketinsoittimet
* Bjørn Leren  – sessiokitaristi

## Kappaleluettelo
#"Preludium" (0:54)
#"Demonic Seduction" (6:09)
#"Message from Hell" (3:45)
#"Lost Generation" (3:24)
#"Human" (5:03)
#"Jesus, Jesus Ver Du Hjå Meg" (3:16)
#"The Defeat of Satan" (9:04)
#"New Life" (7:37)
#"Jesus Saves" (8:26)
#"Knus Ondskapen" (1:03)

## Arvostelut
* Imperiumi: 8/10

## Lähteet

## Aiheesta muualla
*Albumin arvostelu Imperiumi.Netin sivulla 
*Albumi The Whipping Post -sivulla
*Albumi Music Vault -sivulla
*Albumi Blogcritics-sivulla 
* 
*
Dichterliebe

**Dichterliebe** op. 48 (voidaan suomentaa esimerkiksi *Runoilijan rakkaus*) on Robert Schumannin vuonna 1840 säveltämä laulusarja. Sarja käsittää 16 laulua Heinrich Heinen runoihin. 

*Dichterliebe* on säveltäjänsä kuuluisin laulusarja. Sitä pidetään yhtenä saksalaisen lied-musiikin huipentumista. *Dichterliebeä* esitetään ja levytetään edelleen runsaasti, ja sarja kuuluu jokaisen lied-laulajan perusohjelmistoon.

Teoksen päättävä loppusoitto tunnetaan yhtenä lied-musiikin pisimmistä pianosooloista. 

Laulujen otsikot ovat:

# Im wunderschönen Monat Mai
# Aus meinen Tränen sprießen
# Die Rose, die Lilie, die Taube, die Sonne
# Wenn ich in deine Augen seh'
# Ich will meine Seele tauchen
# Im Rhein, im heiligen Strome
# Ich grolle nicht
# Und wüßten's die Blumen, die kleinen
# Das ist ein Flöten und Geigen
# Hör ich das Liedchen klingen
# Ein Jüngling liebt ein Mädchen
# Am leuchtenden Sommermorgen
# Ich hab' im Traum geweinet
# Allnächtlich im Traume
# Aus alten Märchen
# Die alten, bösen Lieder
Sabrina (albumi)

**Sabrina** on italialaisen laulaja Sabrina Salernon esikoisalbumi. Levyn julkaisi vuonna 1987 Mega Records ja se julkaistiin kymmenissä eri maissa nousten listaykköseksi muun muassa Suomessa.

Albumi pyrki toistamaan Sabrinan megahitin ”Boys (Summertime Love)” menestyksen, mutta levyn kappaleista neljä on covereita muiden laulajien tunnetuista kappaleista.

## Kappaleluettelo

# *Boys (Summertime Love)* (5:42)
# *Hot Girl* (3:38)
# *Get Ready (Holiday Rock)* (3:20)
# *Kiss* (3:37)
# *Sexy Girl* (3:20)
# *Kiss Me* (4:05)
# *Lady Marmalade* (4:07)
# *My Sharona* (4:43)
# *Da Ya Think I'm Sexy* (4:32)

## Aiheesta muualla
* Discogs.com - Sabrina
Jonna (vuoden 1984 albumi)

**Jonna** on Jonna Tervomaan ensimmäinen albumi vuodelta 1984. Levy nauhoitettiin pian sen jälkeen, kun Tervomaa oli voittanut Syksyn sävel -kilpailun kymmenvuotiaana vuonna 1983 kappaleella *[[Minttu sekä Ville]]*. Albumi myi platinalevyyn oikeuttavan määrän, 50&nbsp;000 kappaletta.

Levyn kappaleet käsittelevät ystävyyttä, poikia sekä rikkoutunutta perhettä - Timo Tervomaa, Jonnan isä, sävelsi levylle kappaleen *Leija*, jonka isä ja tytär esittävät yhdessä. Levyllä on myös heidän esittämänsä kappale *Vielä kerran kaikki muuttuu*, joka oli alun perin Riccardo Foglin säveltämä ja esittämä Italian edustuskappale *[[Per Lucia]]* Eurovision laulukilpailussa vuonna 1983.

Jonna Tervomaan kotisivuilla julkaistussa virallisessa diskografiassa tätä ja muita ennen aikuisikää nauhoitettuja levyjä ei mainita. Myös Jonnan kolmas, vuonna 1986 julkaistu levy on nimeltään **Jonna**.

## Kappaleet
# 
# 
# 
# 
# 
# 
# 
# 
# 
# 

## Lähteet
20 to 20

**20 to 20** on Winkin (yksi Josh Winkin taiteilijanimistä) kolmas albumi. Sen julkaisi yhdysvaltalainen Ovum Records vuonna 2003.

Levy yhdistelee minimalistista acid housea ja teknoa.

Albumista on kaksi versiota, joista jälkimmäisessä on kaksitoista kappaletta kahdeksan sijaan.

## Kappaleet
Tähdellä merkityt kappaleet eivät sisälly kahdeksan kappaleen versioon.
# 
# 
# 
# 
# 
# 
# 
# 
#  
# 
# 
# 

## Aiheesta muualla

* Ovum Records - 20 to 20
* Discogs.com - 20 to 20 (12 kappaleen versio)
* Levyn arvostelu Dancemusic.about.com:ssa 
* PLAYLOUDER:in arvostelu
Petter Lang

**Petter Lang** (12. lokakuuta 1727 Helsinki –  8. tammikuuta 1780 Viipuri) oli suomalainen taidemaalari.

Langin vanhemmat olivat maalari Claes Lang ja Catharina Elisabet Röling. Lang vihittiin 16. kesäkuuta 1758 ensimmäiseen avioliittoonsa neitsyt Anna Margareta Lilian (k. 1767) kanssa. Tästä ensimmäisestä liitosta Langit saivat viisi lasta. Anna Lang menehtyi kaksi päivää nuorimman lapsen syntymän jälkeen. Toisen avioliittonsa Petter Lang solmi Räisälässä vuonna 1770 Birgitta Christina Lithoviuksen (1740–1808) kanssa. Tästä liitosta syntyneet neljä lasta kuitenkin kuolivat varsin pian. Petter Lang menehtyi halvaukseen tammikuussa 1780 vain 52-vuotiaana jättäen perheensä ilmeisen niukkoihin oloihin. Hänen leskensä eli Viipurissa vielä lähes kolmekymmentä vuotta, mutta hänen mainitaan kuolleen köyhänä. 

Langin teoksia ovat Vahdon kirkon alttaritaulu 1747 ja Perttelin kirkon lehterin koristeet. Hän on maalannut myös Käkisalmen vanhan puukirkon alttaritaulun *Viimeinen tuomio*, 1749. Hän työskenteli myöhemmin Venäjällä.

## Lähteet
*Genos 63 (1992). Web Archive 2010. 
*Kuvataiteilijamatrikkeli. Web Archive 2009.

### Viitteet

## Aiheesta muualla
*Hätönen, Helena: Vanhan Suomen luterilainen kirkkotaide. Maalari Petter Lang (1727-80) Viipurista. (Opinnäytetyö, Jyväskylän yliopisto, tekeillä 2006)
Frogger

**Frogger** on Konamin kehittämä ja julkaisema toimintapeli, joka on julkaistu vuonna  kolikkopelinä. Sega toteutti pelin kansainvälisen levityksen. Pelissä oli aikanaan uudenlainen lähtökohta ja pelitapa, ja se on edelleen suosittu monilla Internetin pelialueilla. 

Myöhemmin pelistä julkaistiin oma versionsa hyvin monelle mikrotietokoneelle ja pelikonsolille kuten Apple II:lle, Commodore 64:lle, Atari 2600:lle, Intellivisionille ja Super Nintendo Entertainment Systemille.

## Pelaaminen
Pelissä on tarkoitus ohjata sammakkoa ruudun alalaidasta ylälaitaan väistellen vaaroja yli moottoritien ja veden. Pelaajalla on käytettävissään neljäsuuntainen joystick, jolla yksittäinen työntö johonkin suuntaan siirtää sammakkoa yhden hypyn verran siihen suuntaan.

## Lähteet

## Aiheesta muualla
* 
* 
* 
* 
*
Johnnie Parsons

**Johnnie Parsons** (4. heinäkuuta 1918 – 8. syyskuuta 1984) oli yhdysvaltalainen kilpakuljettaja, joka voitti Indianapolis 500 -kilpailun vuonna 1950.

## Formula 1 -tilastot
**Lihavoitu** merkitsee paalupaikkaa ja *kursivoitu* kilpailun nopeinta kierrosta.

## Lähteet
Läpiveto

**Läpiveto** oli Yle TV1 -kanavalla esitetty sketsisarja, joka kuvattiin elävän yleisön edessä ja esitettiin suorana lähetyksenä. *Läpiveto* sijoittuu neljään huoneeseen, joissa viisi vakionäyttelijää esittävät sketsejä. Ensimmäisen tuotantokauden jaksoissa oli lisäksi mukana yllätysvieras, joita ovat olleet muun muassa Kari Väänänen, Pertti Sveholm ja Taneli Mäkelä. Sarja voitti parhaan komediasarjan Venla-palkinnon 2008. 

## Näyttelijät

*Petteri Summanen 
*Elina Knihtilä 
*Jukka Rasila 
*Kari Hietalahti 
*Jaakko Saariluoma 

## Aiheesta muualla
* 
* YLE Elävä arkisto: Livekomediaa Läpivedossa
Luettelo vaasalaisten jalkapallojoukkueiden mitaleista

Tämä on **luettelo vaasalaisten jalkapallojoukkueiden mitaleista**. Listassa ovat SM-mitalit, Liigacupin mitalit ja Suomen Cupin mitalit.

## Lähteet
*
*
*
Juhani Salokannel

**Juhani Salokannel** (s. 28. kesäkuuta 1946 Mikkeli) on suomalainen kirjailija, suomentaja ja *[[Parnasso]]n* entinen päätoimittaja.

## Ura
Salokannel valmistui filosofian maisteriksi Helsingin yliopistosta 1973. Hän on toiminut Nuoren Voiman Liiton toiminnanjohtajana, kustannustoimittajana ja osastopäällikkönä Gummeruksessa ja Weilin+Göösin kirjallisen osaston osastopäällikkönä.

Salokannel toimi kirjallisuuslehti Parnasson päätoimittajana vuosina 1980–1986, Suomen Viron-instituutin johtajana 1997–2000 ja Tuglas-seuran toiminnanjohtajana 2006–2012. Hän on ollut Eino Leinon Seuran ja Otto Mannisen seuran puheenjohtaja, toiminut Lahden kansainvälisen kirjailijakokouksen järjestelyelimissä ja Suomen Viron-instituutin säätiön hallituksessa.

Salokannel on Viron kirjallisuuden asiantuntija, ja hän on suomentanut virolaista kirjallisuutta muun muassa Jaan Krossilta, Ülo Tuulikilta, Viivi Luikilta ja A.H. Tammsaarelta.

## Teokset
### Kaunokirjallisuus
* Vieraalla maalla, novelleja, 1983, WSOY
* Pitkä nuoruus, romaani, 1985, WSOY
* Leikkiä kaikki, romaani, 1987, W+G
* Pelastaja, romaani, 1990, Otava
* Avarakatseinen mies, novelleja, 1991, Otava
* Samaa sukua, romaani, 2003, Otava

### Tietokirjallisuus
* Neljä päivää Virossa, (yhdessä Eva Lillen kanssa), matkaraportti, WSOY, 1989
* Linnasta Saarikoskeen, kirjailijakuvia, 1993, WSOY
* Sielunsilta – Suomen ja Viron kirjallisia suhteita 1944–1988, SKS, 1998
* Tuusulanjärven taiteilijaelämää, yhdessä valokuvaaja Juhani Seppovaaran kanssa, 2005, Otava
*  (Viroksi: *Kultuuritahe. Jaan Kross, tema teosed ja eestlus*, virontanut Piret Saluri; Eesti Keele Sihtasutus, 2009.)
* 
* 
* 

### Toimittajana
*  
*  

## Palkinnot ja tunnustukset
* Suuren Suomalaisen Kirjakerhon tunnustuspalkinto 1987
* Valtion kirjallisuuspalkinto 1987 Jaan Krossin romaanin *Pietarin tiellä* suomennoksesta.
* E. W. Ponkalan Säätiön palkinto Jaan Kaplinskin esseitten suomentamisesta
* WSOY:n kääntäjäpalkinto 1992
* Viron valtion kirjallisuuden vuosipalkinto Jaan Krossin ja Tõnu Õnnepalun teosten suomentamisesta 1995

## Lähteet

## Aiheesta muualla

* Juhani Salokannel Kirjasampo.fi:ssä
Stunticon

**Stunticonit** ovat kuvitteellisia hahmoja alkuperäisestä The Transformers -sarjasta, "Generation 1" ja sarjakuvasta.

Stunticonit ovat pahojen Decepticonien alaryhmä, johon kuuluu viisi jäsentä. Dead End, Breakdown, Drag Strip, Wildrider ja heidän johtajansa Motormaster. He kaikki muuntautuvat autoiksi. He ovat tehokkaita ja vaarallisia sotureita, mutta heidän heikkoutensa on ryhmän jäsenien erimielisyydet. Kukaan ei ole samaa mieltä toisen kanssa ja he kaikki vihaavat omaa ryhmänjohtajaansa Motormasteria. Tämä tuottaa heille myös ongelmia, kun he muodostavat jättiläisrobotti Menasorin.

## Stunticonit
### [[Motormaster]]
Motormaster on Stunticonien johtaja. Hän muuntautuu suureksi rekka-autoksi ja kutsuu itseään "Teiden kuninkaaksi". Hänen alaisensa vihaavat häntä, mutta eivät uskalla olla tottelemattakaan. Motormaster muodostaa Menasorista tämän keskikehon. Motto: *"Nämä pyörät tehtiin murskaamaan!"*'

### Dead End
Dead End on fatalisti ja pessimisti, joka ei juuri näe syytä jatkaa Autobottien ja Decepticonien välistä sotaa, koska kaikki transformerit kuolevat kuitenkin joskus. Motto: *"Me olemme kaikki vain ruosteenruokaa."*

### [[Breakdown (Transformers)|Breakdown]]
Breakdown kärsii pahasta vainoharhaisuudesta. Hän pelkää että häntä tuijotetaan kaikkialla ja luulee jopa tavallisten, elottomien autojen tuijottavan häntä etulyhtyjensä kautta. Motto: *"Pidä optiset sensorisi itselläsi."*

### Drag Strip
Drag Stripillä on pakkomielle kilpailuun. Hän haluaa olla paras ja nopein kaikessa, eikä epäröi huijata voittaakseen. Motto: *"Ensimmäinen joka ylittää maaliviivan jää henkiin!"*

### Wildrider
Wildrider on vastuuton kaahari joka ei juuri liikennesäännöistä tai omasta tai muiden turvallisuudesta piittaa. Motto: *"Olet joko poissa tieltäni tai pulassa."*

### Menasor
Menasor on viiden Stunticonin muodostama jättiläissoturi. Hänen tulivoimansa on erittäin voimakasta ja hänellä on aseenaan iso, hopeinen miekka. Suurimman ongelman muodostaa kuitenkin hänessä se, että hänen personallisuutensa on jakautunut kaikkien viiden Stunticonin kanssa ja se aiheuttaa jatkuvia ristiriitoja hänessä. Erityisesti Stunticonien viha johtajaansa Motormasteria kohtaan aiheuttaa tämän.

## Aiheesta muualla
*Lisätietoa Stunticoneista TFWIKI.Netissä, Transformers-aiheisesta wikiassa
Niittynurmikka

**Niittynurmikka** (*Poa pratensis*) on tuulipölytteinen yleinen monivuotinen heinäkasvi, joka on Suomessa muinaistulokas. Kasvi aiheuttaa heinäallergiasta kärsiville henkilöille allergiaoireita.

Niittynurmikka ei ole selvärajainen laji, vaan apomiktisen lisääntymistavan myötä syntyneiden, toisistaan hieman poikkeavien pikkulajien kokonaisuus. Niittynurmikasta erotetaankin useita eri alalajeja, joita luokitellaan toisinaan myös omiksi lajeikseen. Tällaisia ovat ainakin pohjannurmikka (*Poa pratensis* subsp. *alpigena*, syn. *Poa alpigena*), hoikkanurmikka (*Poa pratensis* subsp. *angustifolia*, syn. *Poa angustifolia*), pikkunurmikka (*Poa pratensis* subsp. *irrigata*, syn. *Poa irrigata*), matalanurmikka (*Poa pratensis* subsp. *subcaerulea*, syn. *Poa subcaerulea*, *Poa humilis*) ja itunurmikka (*Poa pratensis* subsp. *colpodea*). Suomessa niin kutsuttuun niittynurmikkaryhmään (*Poa pratensis* -ryhmä) kuuluvat niittynurmikka, pohjannurmikka, matalanurmikka ja hoikkanurmikka.

## Ulkonäkö ja koko
Niittynurmikka kasvaa 20–70 cm korkeaksi. Sen lehdet ja korsi ovat tummanvihreät, usein hiukan sinisen vivahtavat. Lehdet ovat kourumaisia ja kärjistään veneenmuotoisia. Kukintona on 10–20 cm pitkä, harmahtavanvihreä röyhy, jonka tähkylät ovat soikeita.

## Levinneisyys
Niittynurmikkaa tavataan lähes koko pohjoisella pallonpuoliskolla Siperian ja Kanadan pohjoisosia sekä Alaskaa ja Grönlantia lukuun ottamatta. Niittynurmikasta on useita huonosti määriteltyjä alalajeja; koska se on suosittu rehukasvi, sen siementä on kuljetettu eri puolille maailmaa ja kotoperäiset kannat ovat sekaantuneet.

## Käyttö
Niittynurmikkaa kasvatetaan rehu- ja laidunkasvina sekä nurmikkosekoituksissa.

Se kasvaa hitaasti mutta kestää hyvin tallaamista. Yhdysvalloissa sitä kutsutaan nimellä *Kentucky Bluegrass*. Se oli aiemmin suosittu golfkenttien ruoholaji, mutta se ei kestä kovin lyhyeksi leikkaamista ja on siksi jäänyt syrjään.

## Lähteet

## Aiheesta muualla
* Suomen Lajitietokeskus: Niittynurmikka (''Poa pratensis'')
* Kasviatlas 2022: Niittynurmikan (''Poa pratensis'') levinneisyys Suomessa.
* Pinkka – Lajintuntemuksen oppimisympäristö: Niittynurmikka (''Poa pratensis'')
* Valokki – nettikasvio: Niittynurmikka (''Poa pratensis'')
* ITIS: ''Poa pratensis'' 
* United States Department of Agriculture (USDA): ''Poa pratensis''
Brooke Shields

**Brooke Christa Shields** (s. 31. toukokuuta 1965 New York, New York, Yhdysvallat) on yhdysvaltalainen näyttelijä ja entinen malli.

Shieldsin äiti Teri Shields toimi tämän managerina varhaisvuosista alkaen, ja yritti saada tätä kameroiden eteen jo vauvana. Hän perusti oman yhtiön tyttärensä markkinointiin.

Vuonna 1975 valokuvaaja Garry Gross otti tuolloin 10-vuotiaasta Shieldsistä alastonkuvia, jotka julkaisi Playboy Pressin lehti *Sugar and Spice*. Brooke Shields haastoi myöhemmin kuvaajan oikeuteen pyrkien estämään tätä julkaisemasta kuvia. New Yorkin osavaltion korkein oikeus hylkäsi kanteen lausuen etteivät valokuvat olleet eroottisia tai pornografisia.

Brooke Shields nousi tunnetuksi pääosastaan prostituoidun tyttärenä historiallisessa elokuvassa *[[Pretty Baby]]* (1978). Seuraava kohuelokuva oli *[[Sininen laguuni]]* (1980). *[[Lipstick Jungle]]* -televisiosarjassa Shields näyttelee yhtä kolmesta päähenkilöistä, Wendy Healyä. Shields on nähty myös muissa televisiosarjoissa, kuten Hei, olen Susan, *[[The Muppet Show]]* (jossa hänestä tuli 15-vuotiaana ohjelman kaikkien aikojen nuorin vieras vuonna 1980), *[[Frendit]]*, *[[70’s Show]]*, *[[Muodon vuoksi]]* ja *[[Miehen puolikkaat]]*. Lisäksi hän on tehnyt äänirooleja animaatioihin, kuten *[[Simpsonit]]*, *[[Batman (vuoden 2004 animaatiosarja)|Batman]]* ja *[[Oikeuden Puolustajat: Uusi rintama]]*. Shields on myös vieraillut televisiosarjassa *[[Hannah Montana]]* esittäen Miley Stewartin äitiä.

## Yksityiselämä

Shields paljasti vuonna 2023 esitetyssä tv-dokumentissa *Pretty Baby* joutuneensa vuonna 1987 seksuaalisen väkivallan uhriksi. 

Shields oli naimisissa tennispelaaja Andre Agassin kanssa vuosina 1997–1999, mutta liitto päättyi mitätöintiin, jotta Shields saattoi mennä naimisiin Chris Henchyn kanssa katolisessa kirkossa. Shields ja Henchy ovat olleet naimisissa vuodesta 2001 lähtien ja parilla on kaksi tytärtä (s. 2003 ja 2006). Shields on seurustellut myös Michael Jacksonin kanssa.

Shields on kirjoittanut synnytyksen jälkeisestä masennuksesta kirjan *Down Came the Rain* (suom. *Tuli sade rankka*, Otava) vuonna 2006. Kirjassa hän kertoo myös rankoista hedelmöityshoidoistaan.

## Lähteet

## Aiheesta muualla

* 
* 
* *Pretty Baby: Brooke Shields* (USA, 2023) Dokumenttisarja, 2 osaa.
Sarah Kane

**Sarah Kane** (3. helmikuuta 1971 – 20. helmikuuta 1999) oli brittiläinen näytelmäkirjailija. 

## Elämänvaiheet
Sarah Kane syntyi Essexissä ja opiskeli draamaa Bristolin ja Birminghamin yliopistoissa. Hänen vanhempansa olivat journalisteja ja syvästi kristittyjä. Kanen shokeeraava esikoisdraama *Blasted* sai kantaesityksensä Lontoossa vuonna 1995. Näytelmä kuvaa kahden henkilön, kyynisen toimittajan Ianin ja herkän Caten tuhoon tuomittua suhdetta hotellihuoneessa. Ulkomaailmassa on puhjennut sisällissota ja lopulta sodan kauhut tulevat oven läpi. Kanen draamoissa yksinäisyys ja rakkaus, väkivalta ja herkkyys, äärimmäiset vastakohdat asetetaan rinnakkain maailmaksi, jossa Jumala on kuollut ja julmuudet, joita jokapäiväinen media tulvii, tuodaan iholle.      

*Blastedin* lisäksi Sarah Kanen draamatuotantoon kuuluvat *Phaedra's Love*, *Cleansed*,* Crave* ja *4.48 Psychosis*. Ne ovat ehdotonta teatteria, joissa muoto ja sisältö ovat järkyttävästi yhtä. Kieli on runollista ja monimerkityksistä, väliin katkeran huumorin pilkahduksia. Sarah Kanen näytelmissä on vaikutteita Samuel Beckettin absurdeista draamoista ja William Shakespearen verisistä tragedioista. *Crave* ja *4.48 Psychosis* ovat kokeellisia ja täynnä kärsimystä. *Crave*-näytelmässä on neljä erillistä ääntä. Rakkaudettomuuden, mielen pirstaloitumisen ja kuoleman teemat tulevat keskiöön. ”Only love could save me and love has destroyed me”, yksi äänistä sanoo. 

Sarah Kane kärsi vaikeasta masennuksesta. *4.48 Psychosis* -draamassa inhimillinen tila on kaventunut itseinhoksi. Ennen kuin näytelmä sai ensi-iltansa, Kane hirttäytyi psykiatrisessa sairaalassa kengännauhoihinsa.

Sarah Kane tavoitteli kokemusta, joka polttaa tajuntaa ja aisteja. Kanen merkitys nykypäivän teatterille on suuri ja hänen näytelmiään esitetään ympäri maailman.

Kanen näytelmistä on suomeksi esitetty 

*Crave*

* 2000 Teatteri Jurkka

*4.48 Psykoosi* 

* Kansallisteatterin Omapohjassa 2001 (suomennos ja ohjaus Michael Baran). 
* *4.48 Psychosis* 2021 KokoTeatterissa (suomennos Michael Baran, Ohjaus Moe Mustafa) 

*Blasted* 

* 2004 KokoTeatterissa (suom. Anna Veijalainen, ohjaus Sami Ylisaari) 

*Cleansed* 

* 2001 KokoTeatterissa (Suomennos: Tuomas Timonen, Ohjaus Mikko Kanninen).

## Lähteet
Edwin Abbott Abbott

**Edwin Abbott Abbott** (20. joulukuuta 1838 – 12. lokakuuta 1926 Britannia) oli brittiläinen opettaja ja teologi sekä matemaatikko. Hänet tunnetaan parhaiten romaanistaan *[[Tasomaa]]* (Flatland, 1884).

## Suomennettu teos

* 

## Lähteet

## Aiheesta muualla
Aku Toivonen

**Aku Toivonen** (s. 1964 Rauma) on Suomen Musiikintekijät ry:n toiminnanjohtaja vuodesta 2012 alkaen.  

Aku Toivonen suorittanut MHT/Yrityshallinnon tutkinnon (2003), JET/Johtamisen erikoisammattitutkinnon (2011), ja hän on Certified Leadership Coach (International Coach Federation, 2012), sekä suorittanut näyttötutkintomestarin pätevyyden (2011) ja Kauppakamarin Hyväksytty Hallituksen Jäsen HHJ -kurssin ja tutkinnon (2020). Toivonen suoritti kasvatustieteen ja luokanopettajan opintoja Turun yliopistossa heti ylioppilaaksi valmistumisensa (1983) jälkeen. Hän on suorittanut Tiimivalmentamisen tutkinnon (Tiimimestari).  

Toivonen on ollut valmentaja/Leadership Coach Novetos Oy:ssä, on yksi MTG Musiikkituottajat Group Oy:n omistajista ja perustajista, ja hän toimi sen toimitusjohtajana ja tuottajana.  

Aku Toivosen suuntautuminen musiikkiin alkoi pianonsoiton opiskelulla 7-vuotiaana. Hän on opiskellut musiikin teoriaa ja lauloi pitkään Rauman Poikakuorossa. Musiikin ammattilaisena hän aloitti Lea Lavenin taustayhtyeeksi perustetussa Mistral-yhtyeessä 1980-luvun alkupuolella. Toivonen toimi Finlanders-yhtyeen pianistina vuosina 1991–2006. Finlanders-uran aikana Toivonen toimi kapellimestarina lukuisissa televisioinneissa. Hän on ollut myös tuottelias säveltäjä, sovittaja ja tuottaja. 

Aku Toivonen oli Säveltäjät ja Sanoittajat Elvis ry:n (nykyinen Suomen Musiikintekijät ry) hallituksessa vuosina 2010–2012, Valtion säveltaidetoimikunnan jäsen vuosina 2010–2013, OPH:n Musiikin alan tutkintotoimikunnan jäsen vuosina 2010–2013, Suomen Musiikkineuvoston hallituksen jäsen vuosina 2012–2013, sekä Music Finlandin hallituksen varsinainen jäsen vuosina 2013-2019, joista puheenjohtajana kolme vuotta. Toivonen aloitti vuonna 2012 Musiikin edistämissäätiön (MES) hallituksessa ja valtioneuvoston nimeämässä Tekijänoikeusneuvostossa. Kopioston hallituksen jäsen hän oli vuodet 2019-2022. Toivonen on myös Teoston kulttuurisäätiön hallituksen jäsen vuoden 2024 alusta alkaen. 

Toivonen on klassiseen musiikkiin keskittyneen Muhoksen Musiikkipäivien perustajia.

Toivonen on naimisissa oopperalaulaja Kaisa Rannan kanssa.

## Lähteet

## Aiheesta muualla
* Haastattelu Elvis ry:n sivuilla 
* Aku Toivonen lauluntekijänä. Fono.fi
20 Essential Tracks from the Boxed Set: 1965–1990

**20 Essential Tracks from the Boxed Set: 1965–1990** on The Byrdsin kokoelma-albumi, joka on julkaistu vuonna 1992.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Lähteet
* CD-levy 471665 2 (Columbia Records, 1992)
Karen Carpenter

**Karen Anne Carpenter** (2. maaliskuuta 1950 New Haven, Connecticut – 4. helmikuuta 1983 Downey, Kalifornia) oli yhdysvaltalainen laulaja ja rumpali, joka perusti suurta suosiota saavuttaneen Carpenters-duon yhdessä veljensä Richard Carpenterin kanssa.

## Elämä ja ura
Karen Carpenter syntyi 2. maaliskuuta 1950 New Havenissä Connecticutissa. Perhe muutti vuonna 1963 Downeyn pikkukaupunkiin Kaliforniaan, missä oli miellyttävämpi ilmasto kuin Connecticutissa, ja missä Karenin isoveli Richard voisi menestyä alkavalla muusikonurallaan.

Karen seurasi aluksi veljensä musiikkiharrastusta vierestä, mutta ei itse osoittanut vielä kiinnostusta soittamiseen vaan harrasti mieluummin urheilua. Kaliforniassa hän alkoi soittaa kellopeliä koulun marssiorkesteria, ja hänelle ostettiin sen jälkeen rummut. Hän kehittyi taitavaksi rumpaliksi.

Karen Carpenter teki vuonna 1966 sopimuksen Joe Osbornin Magic Lamp -levymerkille ja levytti singlenä kaksi veljensä Richardin kirjoittamaa laulua. Pienen yhtiön single ei käynyt kaupaksi, ja sitä painettiin vain 500 kappaletta.

Karen perusti veljensä Richardin kanssa duon nimeltä Carpenters, ja yhtye sai vuonna 1969 levytyssopimuksen A&M Recordsilta. Karen lauloi useimmat duon levyttämistä kappaleista. Duo oli hyvin suosittu etenkin 1970-luvun alussa: heillä oli kolme listaykkössingleä, ja heidän albumejaan on myyty yli 100 miljoonaa kappaletta.

Karen Carpenterin ääniala oli neljä oktaavia, mutta lauluissaan hän käytti etupäässä alarekisteriään – kuten hän itse sanoi laulutavastaan: "Rahat ovat kellarissa". Paul McCartneyn mukaan Karen Carpenterilla oli "maailman paras naisääni: melodinen, sointuva ja yksilöllinen".

Capenter meni naimisiin Tom Burrisin kanssa vuonna 1980, mutta pari muutti erilleen jo vuoden kuluttua. Virallisen avioeron oli tarkoitus tulla voimaan Karenin kuolinpäivänä helmikuussa 1983.

## Sairaus ja kuolema
Carpenter sairasti useiden vuosien ajan anoreksiaa. Carpenters oli joutunut peruuttamaan Britannian kiertueen jo vuonna 1975, ja Karen vietti lähes kaksi kuukautta vuodepotilaana. Hän hakeutui lopulta hoitoon läheistensä kehotuksesta ja vietti vuoden 1982 New Yorkissa tavaten anoreksiaan erikoistunutta psykoterapeuttia. Carpenter sai vuoden lopulla lisää painoa, mutta se johtui suurimmaksi osaksi leikkauksen jälkeen suonensisäisestä annetusta ravinnosta. Carpenter keskeytti hoidon vuoden lopulla ja muutti Downeyyn vanhempiensa luo joulukuussa 1982, pystyen jälleen syömään melko normaalisti. Hän sai kuitenkin kohtalokkaan sydänkohtauksen kotonaan 1983 helmikuun 4. päivän aamuna ja kuoli vain 32-vuotiaana. Kuolintodistuksen mukaan kuoleman aiheuttanut sydänkohtaus oli seurausta anoreksiasta. Kuoleman aiheuttajaksi on esitetty myös ipecac-oksennuslääkkeen käyttö, joka olisi heikentänyt sydänlihasta. Richard ei usko siskonsa käyttäneen kyseistä lääkettä, mutta Karenin psykoterapeutti uskoo vahvasti Karenin alkaneen käyttää sitä hoidon päätyttyä.

## Lähteet
*
### Viitteet
Gargoili

**Gargoili**, myös **gargouille** tai **vedensyöksijä**, on kivestä tai metallista muotoiltu, ulkoneva räystäskouru, joka johtaa sadeveden kauemmas rakennuksen seinäpinnasta ja joka on muotoiltu ihmis-, eläin- tai fantasiahahmoksi.

Antiikin temppeleissä vedensyöksijät muotoiltiin yleensä leijoniksi. Keskiajan goottilaisessa arkkitehtuurissa vedensyöksijät tai gargoilit veistettiin ihmis-, eläin- tai fantasiahahmoiksi, joilla oli usein groteski ja mielikuvituksellinen muoto. Nimitys tulee vanhasta ranskan kielen sanasta *gargouille*, joka tarkoittaa kurkkua. Samasta sanasta ovat peräisin useiden kielten kurlaamista tarkoittavat sanat. Gargoileiksi kutsutaan usein myös muita rakennusten ulkoseinissä olevia groteskeja veistoksia, jotka eivät kuitenkaan varsinaisten gargoilien tavoin toimi vedensyöksijöinä. Tällaiset koristeina toimivat veistokset kuvaavat khimairoja (*chimère*) tai vastaavia taruhirviöitä.

Gargoilit ovat suosittuja myös fantasiakirjallisuudessa ja -roolipeleissä, joissa ne usein ovat siivekkäitä, demonin kaltaisia olentoja.

## Gargoileja

Tiedosto:Mausoleum(05).jpg|Gargoili Saint-Petrus-en-Pauluskerkin mausoleumissa. Oostende, Belgia
Tiedosto:Lausanne Palud place gargoil.jpg|Gargoili Lausannessa. 
Tiedosto:2006 å kaste opp - ubt.jpeg|Vedensyöksijä toiminnassa.
Tiedosto:Fratze giechburg feb-2006.jpg|Gargoili tarkkailee maisemaa.
Tiedosto:Iglesia de San Juan, Helsinki, Finlandia, 2012-08-14, DD 09.JPG|Gargoili Helsingin Johan&shy;neksen&shy;kirkon seinässä.


## Katso myös
* Vesiränni
* Ornamentti
* Karikatyyri

## Lähteet

## Aiheesta muualla

*Gargoyles 
* Randall's Lost New York City 
*Story of Gargouille 
*Gargoyle Gothica  
*Jayhallcarpenter.com
Tuottavuusparadoksi

**Tuottavuusparadoksi** on ilmiö, johon talouden nobelisti Robert Solow kiinnitti huomiota sarkastisella kommentillaan ”näemme tietokoneiden aikakauden kaikkialla, mutta emme tuottavuustilastoissa” ('You can see the computer age everywhere but in the productivity statistics'). Ilmiö on tulkittu paradoksiksi, näennäisesti järjenvastaiseksi, sen perusteella, että huima tietotekniikan kehitys ja panostus eivät ole tulostuneet positiivisina tuottavuuslukuina. Ilmiötä sinänsä ei ole kiistetty, mutta sen tulkinnassa on kaksi koulukuntaa.

Paradoksi-koulukunta tulkitsee ilmiön paradoksiksi ja esittää syitä näkemäänsä paradoksiin. Tunnetuin tutkimus jakaa tuottavuusparadoksin syyt neljään ryhmään: työtulosten ja panostusten väärin mittaaminen, opettelemisesta ja sopeutumisesta johtuvat viiveet, saatujen tuottojen uudelleen jakaminen ja haaskaaminen sekä epäonnistunut IT-johtaminen. Jos tuottavuuskasvua tarkastellaan toimialoittain, niin voidaan havaita että tuottavuuden lasku näyttää johtuvan teollisuuden osuuden vähenemisellä ja palvelualujen osuuden kasvulla. Kun työntekijä siirtyy teollisuuden korkeasta tuottavuudesta palvelualan matalan tuottavuuden töihin, se laskee kokonaistuottavuuden kasvua, koska teollisuuden saavuttama hyöty työtuntien vähenemisessä siirtyy palvelualan työtunteihin. Normaalisti tästä seuraisi pientä tuottavuuden kasvua kun palvelualan työntekijä tuottaa uudelle työnantajalleen voittoa. Palvelualojen tuottavuus ei ole kuitenkaan kasvanut, koska palvelualat ovat hyvin kilpailtuja ja uuden työntekijän tuottama lisäarvo on pois kilpailijan tuotoista, jolloin toimialaa tarkastellessa nähdään että tuottavuuden kasvu on pysynyt vuosikausia vakiona .

Toinen koulukunta toteaa saman ilmiön olemassaolon, mutta ei pidä sitä paradoksaalisena vaan luonnollisena markkinatalouden ilmiönä. Markkinataloudessa tuotteisiin luotu arvo jaetaan aina tuottajien ja kuluttajien kesken markkinahinnan avulla. Nopeasti kehittyvän teknologian aloilla syntyy nopeasti ja paljon uutta arvoa, josta koulukunnan mukaan suurimman osan ottaa vapaassa kilpailussa kuluttaja. Tästä seuraa, että tuottajien tuottavuuskehitys voi keskimäärin olla hyvinkin maltillinen huolimatta alan nopeasta teknisestä kehityksestä.

## Katso myös
*Jälkiteollinen yhteiskunta

## Lähteet
*
*
*

### Viitteet
Akvarium

**Akvarium** tai **Aquarium** () on venäläinen rock-yhtye, jonka perustivat Boris Grebenštšikov ja Anatoli Gunetski Leningradissa vuonna 1972. Akvarium on vanhimpia yhä toimivia yhtyeitä entisen Neuvostoliiton alueella, mutta yhtyeen huippukausi ajoittuu 1980-luvulle. Nykyisessä Akvariumissa alkuperäisjäsenistä on jäljellä enää Grebenštšikov ("BG"), jonka sooloprojektina yhtyettä yleisesti ottaen pidetäänkin .

## Yhtyeen jäsenet
### Nykyinen kokoonpano
* Boris Grebenštšikov (Борис Гребенщиков) — kitara, laulu (1972-)
Aleksander Titov, Liam Bradley, Brian Finnegan, Aleksei Zubarev, Andrei Surotdinov

### Aiempia jäseniä
* Andrei Romanov

## Diskografia
### Studioalbumit
**Sinii Albom*, 1981
**Treugolnik*, 1981
**Elektrichestvo: History of Aquarium, Vol. 2*, 1981
**Akustika: History of Aquarium, Vol. 1*, 1982
**Tabu*, 1982
**Radio Afrika*, 1983
**Ikhtiologia*, 1984
**Den’ Serebra*, 1984
**Deti Dekabrya*, 1985
**Desyat’ Strel*, 1986
**Ravnodenstvie*, 1987
**Archive: History of Aquarium, Vol. 3*, 1991
**Russkij Albom*, 1991
**Lyubimie Pesni Ramzesa IV*, 1993
**Library of Babylon: History of Aquarium, Vol. 4*, 1993
**Kostroma Mon Amour*, 1994
**Peski Peterburga*, 1994
**Navigator*, 1995
**Snezhnii Lev*, 1996
**Hyperborea*, 1997
**Kunstcamera*, 1998
**Lilit*, 1997
**Psi*, 1999
**Akvarium. Territoriya*, 2000
**Sestra Haos*, 2002
**Pesni Ribaka*, 2003
**Zoom Zoom Zoom*, 2005
**Bespechny Russkiy Brodyaga*, 2006

## Lähteet

## Aiheesta muualla

* Akvariumin viralliset sivut
* 
* Tomi Huttunen: Akvarium - venäläinen legenda (artikkeli)
Lena Meriläinen

**Lena Reija Meriläinen** (s. 19. toukokuuta 1954 Helsinki) on suomalainen näyttelijä, joka on tullut tunnetuksi erityisesti roolistaan *[[Kotikatu]]*-sarjan Eeva Mäkimaana ja *[[Syke (televisiosarja)|Syke]]*-sarjan Lenita Pakkalana.

Lena Meriläinen aikoi äitinsä Ruth Matson tavoin tanssijaksi ja opiskeli alaa myös Lontoossa, kunnes totesi kehonrakenteensa olevan ammattiin vääränlainen. Jo lapsena Tampereen Työväen Teatterin avustajarooleissa toiminut Meriläinen valmistui Tampereen yliopiston näyttelijäntyön laitokselta 1977. Tämän jälkeen hän oli kiinnityksellä Turun kaupunginteatterissa vuosina 1977–1986 ja Tampereen Työväen Teatterissa 1986–1996. Hänen läpimurtorooleihinsa kuului Julia Jotaarkka Pennasen ohjaamassa *[[Romeo ja Julia|Romeossa ja Juliassa]]*, joka sai ensi-iltansa Turussa joulukuussa 1980. Romeona nähtiin Juha Muje. Näytelmää esitettiin 89 kertaa ja se sai lähes 50&nbsp;000 katsojaa.

Meriläinen on näytellyt muun muassa televisiosarjoissa *[[Rauta-aika]]* (1982) Pohjolan tyttären roolissa, TV1:n sarjassa ''Kotikatu'' (1995–2012) Eeva Mäkimaan roolissa sekä sairaalasarjassa *[[Syke (televisiosarja)|Syke]]* (2014–) Lenita Pakkalan roolissa. Teatterin ja televisiosarjojen lisäksi hän on näytellyt kotimaisissa elokuvissa. Vuonna 1987 Meriläisellä oli Malviinan osa televisioelokuvassa *[[Niskavuoren nuori emäntä]]*.

## Yksityiselämä
Lena Meriläinen on säveltäjä Usko Meriläisen ja tanssija Ruth Matson tytär. Meriläisen puoliso on teatteriohjaaja ja televisionsarjojen tuottaja Olli Tola. Pariskunta avioitui vuonna 1998. Lena Meriläisellä on edellisestä avioliitosta tytär, joka asui lapsuutensa isänsä kanssa.

Näyttelijäntöiden lisäksi Meriläinen tarjoaa toiminimensä turvin liikuntapalveluja, esiintymistä, konsultointia ja opetusta. Hän toimii myös Pilates-ohjaajana.

## Teatterirooleja
*1979: *Svejk II maailmansodassa*, Turun kaupunginteatteri – Kati
*1979: *Maailman laidalla*, Turun kaupunginteatteri – Armi
* 1980: *[[Romeo ja Julia]]*, Turun kaupunginteatteri – Julia
* 1981: *Suomen Herttua Juhana ja Neiti Kaarina*, Turun kaupunginteatteri – Kaarina
* 1981: *[[Pessi ja Illusia]]*, Turun kaupunginteatteri – Illusia
* 1981: *Lauluja Faidralle*, Turun kaupunginteatteri – Aricia 
* 1984: *Virran viemä, tuulen tuoma*, Turun kaupunginteatteri – palvelijatar
* 1987: *Suljetut ovet*, Impulssi-ryhmä
* 1988: *[[Anna Karenina]]*, Tampereen Työväen Teatteri
* 1991: *Turmiolan Tommi*, Tampereen Työväen Teatteri – äiti / tarjoilija
* 1997: *Kaljaa, lätkää, rakkautta*, Ravintola Nyyrikki

## Filmografia
### Elokuva

### Televisio

## Lähteet

## Aiheesta muualla
* 
* 
* Lena Meriläisen profiili Näyttelijäliiton sivuilla
* Lena Meriläisen profiili Helsingin freelancenäyttelijöiden sivuilla
All Along the Watchtower

”**All Along the Watchtower**” on muusikko Bob Dylanin säveltämä ja sanoittama kappale. Erityisen tunnetuksi kappale on tullut lukuisten cover-versioiden myötä, joita ovat tehneet muun muassa Jimi Hendrix, U2 ja Dave Matthews Band.

Dylan julkaisi kappaleen vuonna 1967 albumillaan *[[John Wesley Harding]]* hiljaisena kolmen soinnun folksävelmänä. Siinä viiltävän kitara-aloituksen jälkeen kiihkeä laulu ja tunnelma sekoittuvat puheenomaiseen kerrontaan, jonka asetelma ja henkilöt ovat vanhahtavia. Jimi Hendrix sovitti kappaleeseen useita sähkökitarasooloja ja äänitti siitä paljon räväkämmän version. Dave Matthews Band säilytti kappaleen alkuperäisen rakenteen, vaikkakin muutti sen tyyliä. Yhtyeen versio alkaa hiljaa ja rauhallisesti, mutta muuttuu nopeammaksi ja aggressiiviseksi kesken kappaleen.

Lahtelainen muusikko Vesa Lattunen yhtyeineen levytti kappaleen suomeksi nimellä ”Kunkut valvoo torneissaan” EP-levyllä *[[Lauluja Dylanilta]]* vuonna 1979.

Säveltäjä Bear McCreary sovitti *[[Taisteluplaneetta Galactica (vuoden 2004 televisiosarja)|Taisteluplaneetta Galactica]]* -televisiosarjaa varten kappaleesta oman versionsa, josta tuli sarjan kolmannen ja neljännen tuotantokauden aikana oleellinen osa sen juonta.

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, jonka perusteella lehti laati sadan parhaan laulun listan. Jimi Hendrixin versio tästä kappaleesta ylsi kyselyn kokonaistuloksissa sijalle 47.

## Lähteet

## Aiheesta muualla
* Kappaleen sanoitus Bobdylan.com-sivustolla.
Feiled

**Feiled** oli suomalainen metal-yhtye Tampereelta. 

Feiledillä oli levytyssopimus Poko Rekordsin kanssa. Sen ensimmäinen albumi oli *Midnight Poems* vuodelta 2005. Tammikuussa 2007 ilmestyi *Testify*, jolta julkaistiin singlenä The Cure -cover "Just Like Heaven".

Feiledin keulahahmo oli laulaja-lauluntekijä Anton Laurila (ent. Niko Rapakko). Kitaraa yhtyeessä soitti myös Apulannan ja Damen kiertuekitaristina toiminut Masi Hukari. Kokoonpano vaihteli aika ajoin. Koskettimia yhtyeessä soitti Martti Lindholm, bassoa Panu Halme (Keskinen) ja rumpuja Henrik "Fränk" Mannio.

Yhtye esiintyi Saksassa PopKomm-messuilla 19. syyskuuta 2007.

Feiled ilmoitti hajoamisestaan kotisivuillansa marraskuussa 2007.

Toisin kuin Feiledin *Testify*-levyn kansitiedoissa lukee, todellisuudessa levyllä soittaa Feiledin alkuperäinen kokoonpano, lisättynä kitaristi Masi Hukarilla ja uudella rumpalilla Henrik Manniolla. 

## Jäsenet
* Anton Laurila‎ – laulu
* Miika Partala ‎– kitara
* Jakob Grajewski ‎– bassokitara
* Janne-Jussi Kontoniemi ‎– rummut

Entiset jäsenet:
* Hannes Pirilä
* Martti Lindholm
* Tero Roininen
* Panu Halme
* Henri Ukkonen
* Henrik Mannio
* Miika Colliander
* Masi Hukari
* Markus Tourunen

## Diskografia
### Studioalbumit
* 
* 

### Singlet
* 
* 

## Aiheesta muualla
* Feiled discogs.com -sivustolla

## Lähteet
Younger Than Yesterday

**Younger Than Yesterday** on The Byrdsin helmikuussa 1967 julkaistu neljäs studioalbumi. Se jatkoi edellisen albumin, *[[Fifth Dimension]]in*, aloittamaa psykedeelisvivahteista ns. *space rock* -suuntausta.

Avausraita, singlenäkin julkaistu ”So You Want to Be a Rock 'n' Roll Star” on satiiri rocktähteydestä ja musiikkiteollisuudesta. Kappaleen tekstin innoittajana oli The Monkees -yhtye, jonka suosio oli tuolloin suurimmillaan.

## Kappaleet
**A-puoli**
#
#
#
#
#
#
**B-puoli**
#
#
#
#
#

### Bonuskappaleet vuoden 1996 painoksessa
#
#
#  
# 
# 
#

## Kokoonpano
### The Byrds
*Jim McGuinn &ndash; 12-kielinen kitara, laulu
*David Crosby &ndash; rytmikitara, laulu
*Chris Hillman &ndash; bassokitara, laulu
*Michael Clarke &ndash; rummut
 
### Vierailijat

*Hugh Masekela &ndash; torvet
*Vern Gosdin &ndash; akustinen kitara
*Clarence White &ndash; sähkökitara

## Lähteet
* CD-levy 468338 2 (Columbia Records, 1969 [levykannessa on tämä vuosiluku])
*

### Viitteet
Dupnitsa

**Dupnitsa** (bulg. Дупница) on kaupunki läntisessä Bulgariassa. Dupnitsa sijaitsee Kjustendilin alueella Rilavuoren juurella 65 kilometriä Sofiasta. Kaupungin asukasluku on 33&nbsp;205 (2011).

## Lähteet

## Aiheesta muualla
*Dupnitsan kotisivut
Howard Lederer

**Howard Lederer (aka Coward Folderer)** (s. 30. lokakuuta 1964, Concord, New Hampshire) on yhdysvaltalainen pokeriammattilainen ja pokerinpelaaja Annie Duken isoveli. 

Ledererin isä on Richard Lederer, kirjailija ja kielitieteilijä, joka opetti St. Paul's Schoolissa New Hampshiressa. Howard Lederer oli nuorena taitava shakinpelaaja ja hän muutti high schoolin jälkeen New Yorkiin opiskellakseen Columbian yliopistossa. New York tunnetaan shakkiklubeistaan ja yhdellä tällaisista hän tutustui pokeriin ja alkoi pelata Mayfair Clubilla yhdessä muun muassa Erik Seidelin ja Dan Harringtonin kanssa.

Vuonna 1994 Lederer muutti Las Vegasiin Nevadaan pelatakseen korkeiden panosten käteispelejä.

Lederer tunnetaan lempinimellä "The Professor" (professori), johtuen hänen analyyttisestä ja teoreettisesta lähestymistavastaan pokeriin sekä pitkästä voitokkaasta peliurastaan. Hän on julkaissut opetusvideon *Secrets of No Limit Hold'em*. Ledererin ja Annie Duken sisko, kirjailija Katy Lederer on kirjoittanut perheestä kirjan *Poker Face: A Girlhood Among Gamblers*. Lederer näyttelee itseään Las Vegasin kolmannen kauden yhdennessätoista jaksossa.

Lederer edustaa Full Tilt Poker -nettipokerihuonetta ja on ollut mukana pokeriohjelmassa *[[Poker After Dark]]*. Syksyllä 2011 Lederer liitettiin osaksi Full Tilt Poker- nettipokerihuoneen pyramidihuijaus-skandaalia. Hän asuu Las Vegasissa yhdessä vaimonsa Suzien ja poikansa Mattiaksen kanssa. Tammikuussa 2010 Ledererin pokeriuran turnausansiot ylittivät 5,5 miljoonaa dollaria.

## Turnausmenestys
### World Series of Poker

Lederer on voittanut kaksi World Series of Poker -ranneketta. WSOP:n pääturnauksessa hän on ollut finaalipöydässä kerran (viides vuonna 1987). Lederer oli toinen Lontoossa pelatussa WSOPE:n 5000 punnan pot limit omaha -turnauksessa, jonka voitti suomalainen Jani Vilmunen.

#### WSOP-rannekkeet

### World Poker Tour

World Poker Tourilta Ledererillä on kaksi turnausvoittoa. Ensimmäinen tuli marraskuussa 2002 World Poker Finalsissa (ykköspalkinto 320&nbsp;400 dollaria) ja toinen Party Poker Million II -risteilyllä maaliskuussa 2003 (ykköspalkinto 289150 dollaria). Hänet valittiin WPT:n ensimmäisen tuotantokauden parhaaksi pelaajaksi.

Ledererillä on myös kolme Bellagio Five-Star World Poker Classic WPT Championships -tapahtuman voittoa. Hän voitti $2,500 No Limit Hold'em -turnauksen vuosina 2003 ja 2004 sekä $5,000 Pot Limit Omaha -turnauksen 2004.

### Muut turnaukset

Tammikuussa 2008 Lederer voitti Aussie Millions -tapahtumassa pelatun no limit hold'em -turnauksen, jossa oli peräti 100&nbsp;000 Australian dollarin sisäänosto. Ykköspalkinto oli 1,25 miljoonaa Australian dollaria. Lokakuussa 2009 Lederer oli ykkönen Festa al Lagon 10&nbsp;000 dollarin H.O.R.S.E.-turnauksessa.

## Lähteet

## Aiheesta muualla
* Viralliset kotisivut 
* Ledererin profiili Full Tilt Pokerissa 
*
Australianhaukkapöllö

**Australianhaukkapöllö** (*Ninox boobook*) on hieman sarvipöllöä pienempi australialainen pöllö.

## Koko ja ulkonäkö
Naaraan pituus on 27–36&nbsp;cm, siipien kärkiväli 70–85&nbsp;cm ja paino keskimäärin 194–360 g. Koiraan mitat ovat 23–36&nbsp;cm, 70–85&nbsp;cm ja 170–298 g. Se on pienin australialaisista pöllöistä. Yleisväritykseltään pöllö on päältä tummanruskea harvoin vaalein täplin, ja alapuolelta vaalea tummin pitkittäisjuovin. Naama on vaalea ja silmät keltaiset. Nuori lintu on vaaleampi kuin vanha. Pyrstö on suhteellisen pitkä, mistä syystä se lennossa muistuttaa haukkaa. Enimmäkseen yölintu, joka kuitenkin voi saalistaa myös päivällä, etenkin pilvisinä päivinä. Laulu muistuttaa käen kukuntaa, mistä se on saanut Australian alkuperäisasukkailta nimensä Boobook. Saalistaessaan se voi äännellä kimakasti.

12 alalajia tunnetaan.

## Esiintyminen
Australia, Tasmania, Timor, Uusi-Seelanti, Uuden Guinean eteläosat ja niitä ympäröivät saaret. Australian yleisin pöllö. Lajia ei ole tavattu Suomessa.

## Elinympäristö
Kaikenlaiset metsät trooppisista sademetsistä ja eukalyptusmetsiköistä kaupunkien puistoihin.

## Lisääntyminen
Pesintäaika on elo-syyskuussa. Pesä on puunkolossa. Valkoisia munia on tavallisesti 2–3, joskus jopa 5. Naaras hautoo noin 35 päivää, ja poikaset lähtevät pesästä 5–6 viikon ikäisinä. Molemmat emot hoitavat poikasia.

## Ravinto
Syö etupäässä pikkujyrsijöitä ja lintuja mutta myös hyönteisiä ja muita selkärangattomia. Saalistaa sekä ilmasta että maasta.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Takapihan linnut

### Viitteet